mk en mk mk es en ro nl hbs_lat en fr sq el pt da it uk ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk mk mk zh mk mk mk zh zh zh mk mk mk mk mk mk mk mk mk mk mk mk mk mk zh ja mk ru hbs_cyr mk ru mk mk mk ru ru mk mk uk en mk mk mk ru mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Се цензурира скептицизмот околу полициска истрага за злоупотреба на деца во детска градинка во Кина · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Се цензурира скептицизмот околу полициска истрага за злоупотреба на деца во детска градинка во Кина
Објавено на 29 јануари 2018 14:59 GMT
Прочитај го овој напис на Español, Português, 繁體中文, English
Собрани родители пред градинката „Црвено, жолто, сино“ (ЦЖС). Фотографија на кинескиот државен веб-сајт people.cn
Злоупотреба на деца во приватна градинка во Пекинг и последователната цензура на вести и коментари околу случајот натера многу Кинези да почнат да ги критикуваат властите иги направи скептични во врска со заклучоците на полицијата.
На 22 ноември, осум родители поднеле жалба во пекингшката полиција дека нивните деца биле повредени од вработен во градинка со која раководи групација за едукација наречена „Црвено, жолто, сино“ (ЦЖС).
Според написи во локалните медиуми, родителите пронашле убоди од игли на телата на нивните деца. Некои од децата изјавиле дека учителите ги хранеле со бел прав, и едно од децата тврдело дека тие биле однесени во просторија за прегледи на телото каде биле прегледувани од гол доктор. Наводно, најмалку три деца биле казнети со стоење голи на час, и едно покажувало телесни траги кои би можеле да имплицираат сексуално злоставуавање.
Вестите „експлодираа“ на друштвените медиуми. На 22 и 23 ноември, група гневни родители се собра пред самата градинка со барања за објаснување и барање да се добијат снимките од видео надзорот. Полицијата тогаш ја започна истрагата.
Веднаш следеше и цензурата. Некогашната актуелна тема скоро и да исчезна од друштвените медиуми. Сепак, нетизените, продолжија да дискутираат за случајот во поприватни канали како што се собите за муабет [chat rooms], каде многумина изразија загриженост од тоа што полицијата не сакала да истражува подлабоко во етаблираната групација за едукација.
Не е првпат оваа групација за едукација да се соочува со обвиненија за злоупотреба на деца. Во 2015, убоди од игли биле пронајдени на телата на најмалку 17 дечиња во друга градинка раководена од ЦЖС во провинцијата Џилин. Четворица професори биле уапсени непосредно по случувањата.
Цензура, „лажни“ обвиненија и ширење гласини
На 25 ноември, локалната полиција од Пекинг Чаојанг објави на „Веибо“ дека уапсиле еден 22-годишен учител како и жител на Пекинг кој коментирал на друштвените медиуми за поврзаноста помеѓу директорот на градинката и воен клан стациониран во близина на Пекинг.
На 28 ноември, локалната полиција понатаму објави дека немало докази дека на децата им се давале дроги нити докази за сексуално злоставување. Родителите признале дека давале лажни обвиненија или ги подготвувале нивните деца да даваат лажни изјави за стоењето голи како казна или за конзумирањето дрога, изјавија од полицијата.
Сепак, полицијата исто така изјави дека тврдиот диск од снимките за надзор од градинката не бил во функција поради тоа што снабдувањето со електрична енергија до уредите за видео надзор било редовно исклучувано низ подолг период. Полицијата успеала да поврати 113 часови од снимките од видео надзорот.
Најголемиот дел од коментарите под новостите објавени од полицијата на „Веибо“ ја фалеа работата на властите и ги осудуваа оние кои шират гласини.
Сепак, и покрај цензурата, критичките забелешки за истрагата продолжуваат да се појавуваат на „Веибо“. Еден нетизен ги сумираше пораките и новостите од полицијата во неколку потточки:
Стрип од самоубиство на тврд диск со бесење. Фотографија од Веибо.
1. Децата се ОК; 2. Учителите се лути [тие ги боцкале децата со игли бидејќи не сакале да заспијат]; 3. Тврдиот диск на камерите за видео надзор е расипан; 4. Родителите ги користат децата да направат хаос; 5. И нетизените и децата биле измамени од родителите; 6. Нетизените би требало да престанат да шират гласини или ќе бидат уапсени.
Кина го усвои законот за ширење гласини на Интернет во 2013. Корисниците на Интернет кои дистрибуираат непроверени информации би биле уапсени и обвинети за ширење злогласини доколку нивните написи биле прегледани 5000 пати или споделени 500 пати. Максималната казна затвор изнесува три години.
Друг корисник на „Веибо“ го нападна полицискиот извештај и цензурата на онлајн коментарите:
Од „Сина“ го објавија извештајот од истрагата на локалната полиција во Чаојанг. Веднаш го прочитав извештајот. Значи резултатите од истрагата се дека злоупотребата била фабрикуванa од родителите? Ова е страшно. Можеби ова е одраз на нашето општество, дека невидливата сила владее?
За само неколку минути, илјадници прашања се појавија „под“ извештајот. Тогаш, само во неколку секунди, сите коментари исчезнаа и функцијата да се остави коментар беше затворена.
Критиката може да се избрише туку така?
Полицијата ги одзела сите снимки од видео надзорот. Само со кажување дека тврдиот диск не бил функционален, [вие можете] да заклучиме дека ништо не се случило? Ова е таква фарса.
За да го истакне отсуството на конзистентност во полицискиот извештај, „расипан тврд диск“ стана хаштаг на друштвените медиуми.
Технички напис посочи кон тоа дека сите камери за видео надзор во градинките се поврзани со централен систем кој ги предупредува владините служби задолжени за образование доколку камерите за видео надзор не функционираат. Но написот потоа беше цензуриран.
Уште еден цензуриран напис кој ги собра сите достапни вести за други неповрзани случаи во чии полициски истраги стои дека камерите за видео надзор или тврдите дискови поврзани со нив кои се на локацијата каде е извршен наводен криминал не функционираат. Неизбежно, најголемиот дел од случаите завршиле со истиот заклучок дека не постојат докази кои ги поткрепуваат наводите.
Нетизените се шегуваа за тврдиот диск и една широко споделувана карикатура прикажува тврд диск кој се беси (види илустрација).
Цвета бизнисот во образованието, но кој се грижи за децата?
Добросостојбата на децата во градинките стана актуелна тема во Кина, каде низа случаи на злоупотреба открија слаба регулација и надзор во индустриите за детска нега и предучилишно образование.
Овојпат, вмешаната градинка е раководена од ЦЖС, елитна приватна групација за едукација која е присутна на берзата во САД од септември 2017. Таа ги таргетира кинеските семејства од средната класа и наплаќа училишни партиципации во висина и од 5,000 јуани (750 американски долари) месечно за билингвално образование. Сепак, инцидентот открива дека и трошењето на толку многу пари не гарантира дека децата ќе бидат заштитени од злоупотреба.
Огромен капитал се истури во кинеската индустрија на рано образование; постојат проекции дека истиот ќе биде пазар од 348 милијарди јуани до 2020 со 20% просечен годишен пораст, откако Кина ја укина политиката на едно дете во 2015. Сепак, брзата експанзија доведе до опаѓање на стандардите, како на пример вработување нелиценцирани учители, за да се зголеми профитот или неприродно да се зголемат буџетите.
ЦЖС е типичен случај на секторот во пораст. Основана во 1999, групацијата ја отвори својата прва приватна градинка во 2001 и изгради репутација како водечки образовен институт кој обезбедува најквалитетно рано образование. По добивањето лиценца за франшиза во 2013, групацијата брои 853 центри за игра и учење и 225 градинки заклучно јуни 2017, и планира дополнително да раководи со 724 предучилишни институции насекаде низ државата. Приходот на ЦЖС главно доаѓа од партиципацијата на франшизата.
Се чини дека кој било од проблеми нашироко распространети во индустријата не добиваат внимание по најновиот случај, бидејќи фокусот сега е ставен на вмешаните индивидуи. Како што саркастично искоментира твитер корисникот @wyjaaa:
— 王亚军北京 (@wyjaaa) November 28, 2017
Расипан тврд диск, нема повеќе снимки од видео надзор. Нелиценцираниот учител ја призна вината и чуварот призна [дека тој го исклучил напојувањето на системот за видео надзор]. Родителите престанаа да се жалат. Тие што шират гласини наскоро ќе се појават на „Чајна централ телевижн“ да ја искажат својата вина. Честитки, вредноста на акциите на ЦЖС се поврати и сиромашното население [вклучувајќи ги нелиценцираниот учител и чуварот] продолжуваат да ја слават оваа просперитетна ера…
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Хрватските граѓани и бизниси искажуваат поддршка за Украина на различни начини
Источна и Централна Европа  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Источна и Централна Европа  18 февруари 2022
„Не го барав тоа“: Четири жени се борат против родовото насилство во Босна и Херцеговина
Источна и Централна Европа  21 јануари 2022
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани